En bunke fiskenet har i årevis skæmmet indkørslen til Aalestrup fra nord, men nu bliver nettene fjernet.

Tirsdag begyndte 5 polakker at fjerne de store bunker af fiskenet, som ligger ved indkørslen til Aalestrup. - Det er helt fantastisk, at der endelig sker noget, siger folketingsmedlem Per Bisgaard, (Venstre), der selv bor i Aalestrup. Det brugte fiskenet er lagret i Aalestrup, fordi Johan Frandsen havde planer om at genbruge nettet. Men det blev aldrig en helt god forretning, så han gik konkurs med en masse net på lager. Siden har Vesthimmerlands Kommune kæmpet for at finde et sted at komme af med fiskenettene. Det er nu lykkedes.